### Beslutninger:

Fremsendes til Teknisk Udvalg til behandling i henhold til beslutning i byrådets møde den 14. september 2022.

Sagen blev behandlet sammen med sagerne 22 – 24.

###

Endelig vedtagelse af Temaplan Oversvømmelse fra hav og erosion. Tillæg nr. 119 til Kommuneplan 2017.

### Resume

[adresse] om Oversvømmelse fra hav og erosion er en af i alt 9 temaplaner, der indgår i Kommuneplan 2021. Udgangspunktet for denne temaplan er, at det skal fremgå af Kommuneplanen, hvilke områder, der kan blive udsat for oversvømmelse forårsaget af regn, vandløb, søer, havet samt erosion af kysterne.

En ændring af planloven med virkning fra den 1. februar 2018 stiller nye krav til planlægning for forebyggelse af oversvømmelse og erosion. Det skal fremgå, hvilket scenarie, der anvendes til forebyggelse og hvilke tiltag, der skal sikre mod oversvømmelse fra hav, om afværgeforanstaltninger er nødvendige og i givet fald hvilke, der er relevante.

Målet er at sikre en robust og bæredygtig by, hvor der både sikres plads til vandet og skader fra stormflod inddæmmes samt hvor skader fra erosion hindres.

Den offentlige høring forløb fra 20. december 2021 til 14 februar 2022. Der indkom fire høringsbidrag via høringsportalen deltag.aarhus.dk og desuden en henvendelse fra Kystdirektoratet.

Med temaplanen indsættes der et nyt afsnit i hovedstrukturen, der omhandler oversvømmelse fra hav og erosion, med tilknyttede retningslinjer, og der justeres på de konkrete rammer for de omhandlede rammeområder.

Temaplan Oversvømmelse fra hav og erosion beskriver, at for de generelle havvandsstigninger sker udviklingen langsomt og over århundreder. Hvis den globale opvarmning fortsætter, vil det formentlig på et tidspunkt være nødvendigt at udfase bebyggelse på de laveste arealer langs kysten eller anvende helt andre muligheder. Men på kortere sigt, dvs. indeværende århundrede, er stormflodshændelserne den største trussel.

[adresse] Et grønnere [adresse] med mere blåt - forslag vedtaget af byrådet 15. september 2021 varetager planlægningsgrundlaget i forhold til oversvømmelse fra skybrud samt fra vandløb og søer. [adresse] om oversvømmelse fra hav og erosion varetager således alene hensynet i forhold til oversvømmelse fra hav. I praksis arbejdes der med det samlede vandkredsløb med afsæt i de to temaplaner.

### Beslutningspunkter

Det indstilles

At 1) Temaplan Oversvømmelse fra hav og erosion vedtages endeligt.

At 2) de indkomne bidrag fra indkaldelse af idéer og forslag til temaplanlægningen besvares, som det fremgår af indstillingens bilag 2.

### Borgmesterens afdelings påtegning

Fremsendes til Magistraten.

Borgmesterens Afdeling har ingen bemærkninger til indstillingen.

### Sagsforløb:

Udvalg: Magistraten

Dato: 05-09-2022

Solvej Lind: 18

Fremsendes til [adresse] med bemærkning, at Magistraten i mødet den 5. september 2022 anbefaler, at byrådet tiltræder Magistratsafdelingen for Teknik og Miljøs indstilling af 26. maj 2022. Steve Karlsen tog forbehold.